b'\n_START_ARTICLE_\nBilma\n_START_SECTION_\nElinkeinot\n_START_PARAGRAPH_\nBilmassa Libyasta T\xc5\xa1adiin kulkeva pohjois\xe2\x80\x93etel\xc3\xa4suuntainen kauppareitti kohtaa l\xc3\xa4nsi\xe2\x80\x93it\xc3\xa4suuntaisen reitin. Saharan etel\xc3\xa4puolisen Afrikan ja V\xc3\xa4limeren rannikon v\xc3\xa4linen kaupank\xc3\xa4ynti on kuitenkin jo pitk\xc3\xa4\xc3\xa4n v\xc3\xa4hentynyt huomattavasti. Esimerkiksi kymmeni\xc3\xa4 tuhansia kameleita k\xc3\xa4sitt\xc3\xa4neet karavaanit ovat menneisyytt\xc3\xa4. _NEWLINE_Bilman keitaalla vesi nousee maanpinnalle, josta vett\xc3\xa4 edelleen johdetaan kastelukanaviin. Bilmalaiset viljelev\xc3\xa4tkin vihanneksia. Bilmassa on my\xc3\xb6s suolantuotantoa.\n_START_SECTION_\nIlmasto\n_START_PARAGRAPH_\nBilman\xc2\xa0korkein\xc2\xa0keskil\xc3\xa4mp\xc3\xb6tila\xc2\xa0tammikuussa\xc2\xa0on\xc2\xa026\xc2\xb0C ja\xc2\xa0matalin\xc2\xa0vastaavasti 8\xc2\xa0\xc2\xb0C. Huhtikuussa korkein keskil\xc3\xa4mp\xc3\xb6tila on 39\xc2\xa0\xc2\xb0C ja matalin 20\xc2\xa0\xc2\xb0C. Hein\xc3\xa4kuussa korkein keskil\xc3\xa4mp\xc3\xb6tila on 42\xc2\xa0\xc2\xb0C ja matalin vastaavasti 24\xc2\xa0\xc2\xb0C. Lokakuussa korkein keskil\xc3\xa4mp\xc3\xb6tila on 37\xc2\xa0\xc2\xb0C ja matalin vastaavasti 18\xc2\xa0\xc2\xb0C. Korkein keskil\xc3\xa4mp\xc3\xb6tila joulukuussa on 27\xc2\xa0\xc2\xb0C ja matalin puolestaan 9\xc2\xa0\xc2\xb0C.'